b'\n_START_ARTICLE_\nUnibersidad ng Nigeria, Nsukka\n_START_PARAGRAPH_\nAng Unibersidad ng Nigeria, Nsukka (Ingles: University of Nigeria, Nsukka) ay karaniwang tinutukoy sa bilang UNN. Ang\xc2\xa0UNN ay kilala sa programang akademiko nito. Ito ay isang pamantasang federal na matatagpuan sa Nsukka, Estado ng Enugu, Nigeria. Ang unibersidad ay\xc2\xa0Itinatag sa pamamagitan ni\xc2\xa0Nnamdi Azikiwe\xc2\xa0noong 1955 at pormal na binuksan sa publiko noong Oktubre 7 1960. Ang Unibersidad ng Nigeria ay may tatlong kampus \xe2\x80\x93 Nsukka, Enugu at Ituku-Ozalla \xe2\x80\x93 na matatagpuan lahat sa estado ng\xc2\xa0Enugu._NEWLINE_Ang Unibersidad ng Nigeria ay ang kauna-unahang full-fledged at may-awtonomiyang unibersidad sa Nigeria, na iminodelo sa Amerikanong sistema ng edukasyon. Ito ay ang unang land-grant university sa Afrika at isa sa limang pinakamagagaling sa bansa. Ang unibersidad ay may 15 fakultad at 102 akademikong kagawaran. Ang unibersidad ay nag-aalok ng 82 undergraduate na mga programa at 211 postgradweyt na programa._NEWLINE_Ipinagdiwang ng unibersidad ang ika-50 anibersaryo nito noong Oktubre 2010.'